Forestofdīna
Forestofdīnas distrikts (angļu: Forest of Dean District) ir nemetropoles distrikts Glosteršīras grāfistē Anglijā, Apvienotajā Karalistē. Izvietojies grāfistes rietumos starp Vajas un Sevērnas upēm, nodēvēts pēc viena no nedaudzajiem Anglijas senajiem mežu masīviem — kroņa īpašumā esošā Dīnas meža. Robežojas rietumos ar Velsu, ziemeļrietumos — ar Herefordšīru, ziemeļaustrumos — ar Vusteršīru, austrumos — ar Tjūksberi un Straudu. Dienvidaustrumos krastus apskalo Sevērnas estuārs. Distrikta administratīvais centrs ir Kolforda.